Ivan Vilibor Sinčić
Ivan Vilibor Sinčić (Karlovac, 28. kolovoz 1990. - ) je hrvatski aktivist i političar, poznat kao jedan od osnivača i vođa nevladine udruge Živi zid, odnosno kao kandidat na predsjedničkim izborima 2014. godine. Sinčić je prilikom izborne kampanje izazvao veliku pažnju kao dosada najmlađi predsjednički kandidat u hrvatskoj povijesti, kao i po svojim ne-ortodoksnim stavovima i kritikom hrvatskog političkog establishmenta, koji su izazvali kako simpatije, tako i brojne kritike i kontroverze.

U prvom krugu izbora, održanim 28. prosinca 2014. godine, osvojio je 16,42 % glasova, daleko više od očekivanja, te ga se u dijelu hrvatske javnosti smatra svojevrsnim "moralnim pobjednikom" izbora.

Na izborima za Hrvatski sabor 2015. je izabran te postao prvi član svoje stranke u Saboru. Nakon izbora 2016. mu se u Saboru pridružilo još nekoliko stranačkih kolega.

Vanjske veze
Mrežne stranice kandidature Ivana Velibora Sinčića , pristupljeno 8. prosinca 2014.
"STUDENT FER-A IVAN SINČIĆ BLIZU PRIKUPLJANJA DOVOLJNO POTPISA ZA PREDSJEDNIČKU KANDIDATURU", Marko Matijević za "Srednja.hr", 02. prosinca 2014. 
Izborni program 

Hrvatski aktivisti
Hrvatski političari
Biografije, Karlovac